**ÚJABB ÉRTÉKESÍTÉSI REKORDOKAT DÖNTÖTT A LEXUS**

**A rekordértékesítések éve az idei a világ vezető zöld luxusautógyártója, a futurisztikus formavilágú, környezetbarát öntöltő hibrid elektromos autóiról ismert Lexus számára. A japán luxusautómárka által áprilisban világszerte értékesített 65.145 gépjármű a Lexus történetének legjobb áprilisát jelenti (és egyben 15%-os növekedést tavaly áprilishoz képest). Európában a múlt hónapban 7639 új Lexus talált gazdára, ami 17%-al jobb az előző év áprilisánál. A zöld prémium márka így abszolút havi szintű rekordot könyvelhetett el a múlt hónapban Kínában, Franciaországban és Spanyolországban, és áprilisi rekordot Kanadában, Olaszországban és Koreában. Nem csak az április sikerült azonban ilyen jól a Lexusnak: a január és április között világszerte eladott 234.583 új Lexus is új rekordot jelent.**

A hazánkban mára gyakorlatilag 100%-ban környezetbarát öntöltő hibrid elektromos autókat értékesítő Lexus január és április között 234.583 járművet értékesített világszerte, ami 5%-os növekedést jelent az előző év azonos időszakához képest – és nem mellesleg minden idők legjobb évkezdése a márka számára. Ezzel a márka őrzi globálisan 4., az Egyesült Államokban 2. pozícióját a prémium márkák között. Érdekesség, hogy a kínai piacon a márka által elért látványos előretörésnek köszönhetően most először talált gazdára több Lexus Kínában mint az Egyesült Államokban. Ugyanezen időszakban Európában 3%-al, 26.026 új autóra, Magyarországon pedig 16,3%-al, 243 új autóra tudta növelni eladásait a Lexus.

Ez abszolút értékesítési rekordot jelent a Lexus számára globális szinten, valamint Kanadában, Európában, Spanyolországban, Kínában, Koreában és Latin-Amerikában, és nem utolsósorban Magyarországon.

Európában a leggyorsabban növekvő piacoknak Görögország (+143%), az Adria régió (+57%), Kazahsztán (+50%) és a Magyarországot is magába foglakó közép-kelet-európai régió (+45%) voltak.. Más régiókban Szaúd-Arábia a leggyorsabban növekvő piac (+53%), amit Korea (+31%) és Dél-Afrika (+21%) követ.

Globális szinten az RX a legkelendőbb modell (60.372 darab, +4%), valamint az ES (57.797 darab), ami a legerősebb növekedést produkálta (+43%). Az UX eladásai már elérték a 22.566-os darabszámot. Európában az NX a legkelendőbb (8062 db), amit az RX (5495 db) és az UX (4217 db) követ. A kontinensen is az ES eladásai növekedtek a legnagyobb mértékben (+347%).

A hibridek globális szintű értékesítése 30 százalékkal, 81.492 darabra nőtt, ami a globális eladások 35 százalékát teszi ki. Az európai HV-értékesítés 14 százalékkal, 18.119 darabra nőtt, ami az európai eladások 70 százalékát jelenti.

Magyarországon a legnagyobb növekedést (+45%) az RX produkálta, január és április között 73 darab talált belőle gazdára idehaza, de nagyon szép rajtot vett az elődmodell nélküli vadonatúj ES és UX is, előbbi már 39 darabnál tart, míg a csak áprilisban megérkező UX-ból már első hónapjában 15 darab forgalomba került. A legnépszerűbb Lexus modellnek egyébiránt, január és április között továbbra is az NX crossover bizonyult, 79 darabbal.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com